تزه یولا دوشموشدوم کی کورهییمه بَرک بیر شئی دَیدی، دایاندیم.
– نییه باخمادین منه؟ یوخسا باخمالی دئییلدیم؟
احتیاطلا دؤنوب باخدیم، اورتا یاشلی بیر کیشیایدی، قولتوق آغاجینی دایامیشدی کورهییمه.
– نمایش وار مهیر باخام؟ دییه دؤنورم.
– باخمالی اولماسام هامی نه ایچون باخیر؟ سن نییه باخمادین؟
ائله بیل ال چکن گونو یوخایدی.
– من هئچ کسه باخمارام!
– پس دوسلارینی نه جور تاپارسان؟
دئییرم آخی، دئ دا، اؤزو باخانلارداندی!
– دئمهدیم گؤرمهرم، کیمسهیه اضافهدن باخمارام.
بیر آز فیکیرلشندن سونرا باشینی ترپهدیب، «باغیشلا!« دئدی و یولا دوشدو.
آرخاسیجا باخا ـ باخا قالدیم، قیچینین کسیلن یئرینده یالان اولماسا، میلیونلارجا گؤز گؤرونوردو، بیر قیچلی دئییلدی داها. هر آددیم آتدیقجا گؤزلر یومولوردو، آچیلیردی. گؤزلریم آغرییا دوشدو.
گؤزلرین ایچیندن چتینلیکله گؤزلریمی گؤتوروب یولا دوشدوم.
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab